**סטאפורדשייר טרייר אמריקאי** (באנגלית: **American Staffordshire Terrier**), המכונה גם **פיטבול אמסטף** או בקיצור **אמסטף** (Amstaff), הוא גזע של כלב הבית מסוג טרייר.

היסטוריה של הגזע
----------------

אבותיו הקדמונים של האמסטף טופחו לצורכי מלחמות כלבים על ידי הכלאה בין טרייר לבולדוג. אבותיו של האמסטף שימשו החל מהמאה ה-19 ככלבי חווה באמריקה, הן לשמירה והן לצייד. החל בשנות ה-30 של המאה ה-20, חל מפנה בטיפוח הגזע בעזרת רבייה סלקטיבית, והוא הפך לבן לוויה ולצורכי תצוגה, והורחק מהמורשת של כלב מלחמה. גזע כלבים זה הוכר רשמית ב-1936.

מבנה כללי
---------

גופו של האמסטף חזק ומוצק, הגולגולת רחבה, האוזניים והזנב בדרך כלל נחתכים (בניגוד לחוק צער בעלי חיים), האף שחור או ורוד, שרירי הלחיים מודגשים והלסת התחתונה חזקה במיוחד.

שיערו של האמסטף קצר וזיפי והוא מופיע בצבעים מלאים שונים, ושילוב של שניים עד שלושה צבעים (מנומר).

גובהו הטיפוסי של הגזע הוא 46-48 ס"מ עבור זכרים, ו-43-46 ס"מ עבור נקבות, והמשקל הטיפוסי הוא 30-18 ק"ג.

האמסטף סומן כגזע מסוכן על ידי ממשלת ישראל ולכן חויבו כל מגדלי האמסטף לעקר או לסרס את כלבם כדי למנוע רבייה.

האמסטף הוא גזע עקשן ונחוש. זהו כלב עירני מלא בסקרנות וידוע בנחישותו ובנאמנותו.

תוקפנותו והתייחסות בחוק
-----------------------

 ערך מורחב – **חוק להסדרת הפיקוח על כלבים#כלב מסוכן**  

בשנים האחרונות, נקשר שמו של כלב זה בתקיפות ואף הריגות של בני אדם ברחבי העולם, שהביאה מדינות רבות לחוקק איסורים כנגד גזע האמסטף ודומיו.

בישראל, ידוע על מספר מקרים בהם נשך כלב מסוג זה ילדים או מבוגרים, עד שהביא לפציעה קשה ואשפוזם. בעקבות שורת מקרים קשים, ובהם הריגתה של ילדה בת ארבע בתל אביב שנגרמה מנשיכת כלב האמסטף המשפחתי שהשתתף בעברו בקרבות כלבים. בעקבות כך, נחקק בכנסת בשנת 2002 חוק להסדרת הפיקוח על כלבים, שקובע שהאמסטף ביחד עם 7 גזעי כלבים נוספים, הוא כלב מסוכן, שחלה שורה של הגבלות על החזקתו בישראל, ביניהם איסור לייבאו, להרבותו, וכן למוכרו או למוסרו לזולת. תקנות אלו נועדו להכחיד את הגזע בסופו של דבר באזור ישראל, בדרך שאיננה אקטיבית.

ראו גם
------

* פיטבול

קישורים חיצוניים
----------------

* American Kennel Club: American Staffordshire Terrier, תיאור תכונות הגזע (באנגלית)
* The Staffordshire Terrier Club of America, מועדון האמסטף האמריקאי (באנגלית)
* עיריית ת"א הכריזה מלחמה על האמסטף, באתר וואלה!‏, 29 במאי 2004
* צפת: אמסטף תקף אישה וילד - מצבם קל(הקישור אינו פעיל, 15.11.2018), 28.2.2006, אתר MSN
* תל אביב: כלב אמסטף נשך ילדה בת 12 בפניה, באתר ynet, 11 באוקטובר 2006
* אלי לוי, אמסטף תקף ילד בן 5 בחיפה ופצע אותו בינוני, באתר nrg‏, 27 ביוני 2007
* אלי אשכנזי, כלב אמסטף השחית את פניה של ילדה בת 6, באתר הארץ, 05 במאי 2008
* אילנה קוריאל, בת 13 ננשכה בבאר שבע, מצבה בינוני, באתר ynet, 13 באפריל 2013
* אמסטף, באתר אנציקלופדיה בריטניקה (באנגלית)

הערות שוליים
------------

1. ↑
2. ↑  רוני זינגר, כלב אמסטף תקף בן 8; מצבו בינוני, באתר הארץ, 23 במאי 2004
3. ↑  רוני זינגר וצחר רותם, כלב אמסטף התנפל על בת ארבע והרג אותה, באתר הארץ, 18 ביוני 2004

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **אמסטף** |

| גזעים של כלבי טרייר |
| --- |
| רשימה מלאה של גזעי כלבים |
|  | 
איירדיל טרייל, אמריקן פיטבול טרייר, בדלינגטון טרייר, בול טרייר, בוסטון טרייר, בורדר טרייר, ג'ק ראסל טרייר, גלן אוף ימאאל טרייר, דנדי דינמונט טרייר, וסט היילנד וייט טרייר, טרייר אוסטרלי, טרייר אירי, טרייר אנגלי זעיר, טרייר ברזילאי, טטרייר וולשי, טרייר חיטה רך-פרווה, טרייר טיבטי, טרייר יפני, טרייר סילקי אוסטרלי, טרייר צ'כי, טרייר רוסי שחור, יורקשייר טרייר, נורוויץ' טרייר, נורפוק טרייר, סטאשפורדשייר בול טרייר, סטאפורדשייר טרייר אמריקאי, סקושיט טרייר, סקי טרייר, פוקס טרייר, פרסון ראסל טרייר, קאירן טרייר, שיליהאם טרייר |  |

|  |  |
| --- | --- |
| בקרת זהויות עריכת הנתון בוויקינתונים | 
* NKC: ph163055

 |